# Die Schedelsche Weltchronik (deutsch):085

| 084 <<<Vorheriges Blatt | Die Schedelsche Weltchronik Blatt LXXXV | Nächstes Blatt>>> 086 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## LXXXIIII verso:

Neuius der poet ist im andern iar des reichs Ptolomei epiphanes genant (als eusebius schreibt) zu Vtica gestorben. vnd von Rom daselbsthin auß verfu$^e$gungng ettlicher ro$^e$mischern ratherren. vnd sunderlich Metelli vertriben worden. Diser hat vnder den poeten die ire gedicht von sunderlichen vnd nidern personen in fu$^e$ßen lieplichen wesen beschriben haben. die dritten statt des preiß. als Vulcanus im buch von den poeten sagende anzaigt. das in beru$^o$mung diser art der poetrey Cecilius der erst. Plautus der ander. diser Neuius der drit. Licinius der vierdt. Attilius der fu$^e$nft. Terencius der sechst. Turpilius der sibend. Trabea der acht. Lucrecius der newndt vnd Ennius der zehend.
Plautus der poet was ein vater der lateinischen zungen. vnd (als Eusebius schreibt) auß Arpinas der statt des lands Vbrie pirtig vnd zu Rom gestorben. auß des rede hette die ticherin geredt (als Varro nach der maynung Epicolonis sagt) wo sie lateinisch geredt wollten haben. Diser reichßnet in vbung vnd lere der poetrey schier im. xv. iar nach anfang des andern kriegs wider die Poemer. vnd wiewoö er errlich gedichte von vil kriechischen poeten genomen in latein gewendet hat. yedoch nach der maynung OraciJ so vergleicht sich Plautus dem Siculo. vnd wird deßhalb Epicharium genanr. Varro vnd vil ander schreiben. als diser Plautus alles sem gelt das er mit vleis vnd arbait der spilmaister eroberet. mit kaufhandellungen widrumb verloren her. vnd wider arm gein Rom kome. do dinget er sich daselbst von narung wegenzweinem becken ime taig zekneten. vnd als ofter von der arbeit seytet so vbet er sich fabeln zemachen vnd zeuerkawffen. vnd er starb vmd die hundertsten vnd fu$^e$nfunduierzigsten olimpiadischen iarzal. vnd er hieß auff sein grab ein vberschrift auff die maynung ergru$^e$ndet. das auff sem absterben das fu$^e$ß lieplich geticht waynete vnd erlassen wer vnd alles gelachter. schimpff vnd spil miteinander zehernten.
Ennius der poet wardt zu Tarento grporn vnnd Quincius Ennius genant. vnd reichßuet (als Eusebius setzt) zu disen zeiten. vnd wardt von Cthone dem ro$^e$mer gein rom gebracht. vnd wonet auff dem Athenischen berg an einer gar kleinen zerung vnd einer einigen maod dinstperkeit begnu$^o$gig. vnnd hielte alweg das die seln vnto$^e$dtlich weren. vnd darumb sprach er amm ende des lebens also. O ir burger seht an die gestalt der pildnus des alten Ennij der die gro$^e$ßten geschihten ewer vater beschriben hat. nymand sol mich mit zehern noch meyn leich mit waynen zieren. sunder ich begere lebendiger getragen zewerden durchdie mu$^e$nder der menner. Diser poet fu$^e$rpreyset die geschamigkeit vnd sprach das es ein anfang des lasters wer so die leib vnder den burgeren emplo$^e$sser wurden, Diser starb ob. lxx. iarn alt an eim glidseuchen vnd wardt in dem grab Scipionis begraben.
Scipio affricanus des andern Scipipionis sun was schier ob allen ro$^e$mern der fu$^e$rtrefflichkeit der unn. xxiiij. iar seins alters. nach erto$^e$dtung zwayer Scipiones von Haßdrubale von ro$^e$mischen rat gein Hispaniam gesendet wardt. vnd was ein leriunger Panccij des hohgelerten mans. vnd vor andern menschen an gemu$^e$t tapffer vnd manlich. Als diser Scipio verstanden hett das der Ro$^e$misch ratt von forcht wegen. sie auff haßdrubalem hettn welsche land rawmen wolten do wendet er dz mit außgezognem schwert. er wo$^e$lt selbst ein beschutzer vnd beschirmer des vaterlads sein. Diser was manlicher sytten vnd geperde. Er nam (als Eutropius spricht) lxx. stett in Hispania ein. vnnd do er dise ding wol gehandelt het do wardt er ein richter wider die Carthaginenser geordent. doselben zohe er vnd machet ime den hertzogen der Afrier mitsambt Stiphace dem konig Numidie vndertanig. vnlang dernach het er mit Hanibaleien streit darinn leget er imm seinen raysigen gezeu$^e$g also ernieder. dz (als man saget) der auff Hanibalis seiten ob. xx$^m$. erslagen vnd auch schier souil gefangen worden an einem tag. also das Hanibal mit wenig personen entpflohe. demnach erlanger diser Scipio frid zu land vnd wasser vnd zohe hin in Siciliam vnd kome darnach gein Rom. alda er dann mit hohzierlichem triumpff eingefu$^e$rt vnd zu sunderer ere affrocanus genant wardt. darumb das er die Affrier bestritten hett. vnd also ender sich der ander punisch krieg der. xviij. iar geweret het. Diser was Cathuni dem Ro$^e$mer widerwertig. in dem dann er wolt nit dz Carthago die statt die den ro$^e$mern widersatzig was zersto$^e$rt werden sollt. darum das die Ro$^e$mer so sie an forchr des kriegs in fried lebten sich aufgeylheit vnd fu$^e$rwitzigkeit ergeben mo$^e$chten. Diss was Scipionis spruch. Er wer nymmer mynder mu$^e$ssig. dann so mu$^e$ssig wer. vnd nymmer mynder allein dann so er allein wer. vnd wiewol diser Scipio ein grosser vater des vater lands was so ward er doch von seinen mißgu$^e$nern verclagt. vnnd auß seinem vndanckpern vaterland vertriben. vnd stab im ellend an einem seu$^e$xhen. lij. iar alt.

## LXXXV recto:

Philo ein iud auß briesterlichem geslecht geporn vnd zu Alexandria erzogen hat zu diser zeit gereichßnet vnd das bu$^o$ch der weißheit in kriechischer zungen (da er hoh erfahren was) nach artlicher weise beschribenevnd dasselb bu$^o$ch darumb das bu$^o$ch der weißheit genennt. dann er hat darinn das lob vnsers herren Jhesu cristi sunderlich gemelder. oder darumb das die weißheit darinn vilfeltigclich gelobt wirdt. Er har vil dings geschriben. als sander Jheronimus imm buch von den erleuchteten mannen meldet.
Cathon der stoisch naturlich meister von grpurt ein Egitier ettwen ein leriunger Panecij hat vil schrift nach ime gelaßen. vnnd vil ko$^e$stlicher lere vnd spru$^e$ch gemacht. Auß denn sind dis die trefflichern. Wenn du aufho$^e$rest zehoffnen so wirdestu abloßen zefo$^e$rchten. Ob du fragst was ich mir nutzs geschaft hab. so antwurt ich. Jch hab angefangen mirselbs ein freuÖkond zesein. Wiltu lieb gehabt werden so hab lieb. Eins mals ward er gefragt ob ein knecht eim herren ein gu$^o$tat thu$^o$n mo$^e$cht. do antwurtet er. Es sind ettlich gu$^o$ttat. ettliche ambt vnd ettliche dienstperkeit. nw ist das (sprach er) ein gu$^o$t tat die ein frembder tu$^o$t. aber der ist ein fremder der do on straffred moch aufhoren. aber das ambt ist des kinds der hawßfrawen vnd anderer person die die zunaigung vnnd verwandschaft raitzent vnd hilff zeraichen erhaischet. aber dienstperkeit ist des knechts. den sein aigenschaft an das ort gesetzt hat. das er nichtz der ding die er thu$^o$t dem obern verargern soll.
Cato der erst ro$^e$misch maister vndrechtgelerter wz zu erst ein rentmaister. lostunger oder pfleger. eynnemens. vnd außgebens des gemaynen ro$^e$mischen gelts. vnd darnach zu wwayen maln ein ratßherr vnd bey den ro$^e$mern ein zierde der kriechyschen vnd lateinischen zungen. Diserhat zu erst mit Q. fabio maximo ritterschaft geu$^e$bt. darnach im fu$^e$nften iar sich gein Tarentum gefu$^e$get daselbst Ennium den poeten gefunden vnd mit ime gein Rom gefu$^e$ret vnd darnachmit Scipione dem dem trefflichen mann gein Affricam ziehende den gemaynen ro$^e$mischen nutz nit wenig geauffet. vnnd nach dem er ye von einem stannd an den andern aufsteigende geordnet wardt so hat er sich in denselben allen gar wol vnd redlich gehalten. Als er nw zu letzt schier im alter die lateinischen schrift gelerner het do gegerert er auch die kriechyschen ziffern. auß den wardt er also gelert das er historien vnd ritterlich sachen handelt vnd beschube. vnd do er ime auß miltigkeit ere vnd ru$^o$m zu wegen gebracht het do schicket er sich also das er fu$^e$r den erfarunsten des ro$^e$mischen burgerlichen rechthns gehalten wardt. vnd alle mitgenossen seines alter innerhalb vnd außerhalb dem ratt mit fu$^e$rtreffung der tapferheit vnd glawbwirdigkeitvberstige. Auß desselben Cathonis geslechte ist der nachfolgens Catho em große zierde der ro$^e$mer entsprungen. der dann den namen der Cathonen darnach vnto$^e$dtlich gemachr hat.
Scipio des ersten Scipionis enicklein was bey den ro$^e$mern an allenm tugenten beru$^e$mbt vnd wardt außer der ordnung ein ratßherr gemacht vnd ime Affrica ertailt Do er nw gein Cartaginem kome vnd die sechs tag vnd nacht aneinander gestu$^e$rmet het do bracht er zeletst nach verzweifelten dingen die Carthaginenser zu egebung. also das sie begerten das doch die. die vor der schlacht des kriegs vberbliben weren doch dienen mo$^e$chten. dem nach zohe er zu erste der weiber samlung. vnnd darnach der menner schar gar erbermlich auß. dann (als Lucius schreibt) so waren der gefangen von weibern xxv$^m$. vnnd der menner. xxx$^m$. Aber Haßdrubal ir kayser gab sich willigclich in die flucht so warffe sein weib sichselbs vnnd ire kinder auß weibischem grimmen enmitten die prunst. Dieselb statt prane. rvi. tag an einander. also das es auch den obsiigern ein erbermblich anschawen bracht. Diser Scipio hat mit seiner starcken kraft verdienr auch den loblichen zunamen seins anherren zehaben vnd affricanus der iunger genant zewerden.
Publius Terencius ein afrier von Carthagine pu$^e$rtig ein poet. wardt von dem vorgenanten Scipione (als ettlich maynen) in dienstperkeit auß Affrica geu$^e$rt. vnnd doch von wegen der große seiner synnreichigkeit vnd fu$^e$rtreffenlichkeir seiner gestalt mit freyung begabet. Ettlich schreiben das Therencius Lucano dem ratherren zu Rom gedienet hab vonn dem er egemelter vrsach halben nit allain freylich angerichtet. sunder auch zeitlich ledig gelaßen worden sey. Diser Therencius hat bey vil edeln personen vnd sunderlich bey Scipione affricano vnd Lelio gar dienstperlich gelebt. vnd sechs liepliche gedicht gemachr. vnnd darinn mancherlay sytten der menschen zu verhu$^e$ttung der verlichkeit angemerckt. Vulcanus schreibt von ime. do er eins mals in Asiam ziehen wolt wer er in ein schif gestigen vnnd darnach nimmer mer gesehen worden. Man sagt er sey ein mittelmassige person mahers leibs vnd prawner farb gewesen. vnnd hab ein tochter gelassen die sich einem ro$^e$mischen raysigen gesellen verlu$^e$bet.